1999/346/YUTP: Yhteinen kanta 17 päivältä toukokuuta 1999, jonka neuvosto on hyväksynyt Euroopan unionista tehdyn sopimuksen 15 artiklan perusteella, oikeudellisesti sitovan pöytäkirjan laatimisesta biologisia ja toksiiniaseita koskevan yleissopimuksen (BTWC) noudattamisen vahvistamiseksi sekä tilapäisen työryhmän pöytäkirjan sisältöä koskevan työn saattamiseksi menestyksellisesti päätökseen vuoden 1999 loppuun mennessä



Virallinen lehti nro L 133 , 28/05/1999 s. 0003 - 0004



YHTEINEN KANTA 17 päivältä toukokuuta 1999, jonka neuvosto on hyväksynyt Euroopan unionista tehdyn sopimuksen 15 artiklan perusteella, oikeudellisesti sitovan pöytäkirjan laatimisesta biologisia ja toksiiniaseita koskevan yleissopimuksen (BTWC) noudattamisen vahvistamiseksi sekä tilapäisen työryhmän pöytäkirjan sisältöä koskevan työn saattamiseksi menestyksellisesti päätökseen vuoden 1999 loppuun mennessä (1999/346/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo, että (1) neuvosto on 25 päivänä kesäkuuta 1996 määritellyt yhteisen kannan 96/408/YUTP bakteriologisten (biologisten) ja toksiiniaseiden kehittämisen, tuottamisen ja varastoimisen kieltämistä ja niiden hävittämistä koskevan yleissopimuksen (BTWC) neljännen seurantakokouksen valmistelusta(1), (2) neuvosto on 4 päivänä maaliskuuta 1998 määritellyt yhteisen kannan 98/197/YUTP oikeudellisesti sitovan pöytäkirjan laatimisesta biologisia ja toksiiniaseita koskevan yleissopimuksen (BTWC) noudattamisen vahvistamiseksi sekä tilapäisen työryhmän työn tehostamisesta tätä tarkoitusta varten(2), (3) olisi tarkistettava yhteistä kantaa 98/197/YUTP tilapäisen työryhmän työn tehostamiseksi ja jotta työssä edistyttäisiin oleellisesti vuoden 1999 loppuun mennessä, (4) olisi palautettava mieliin Itävallan puheenjohtajavaltiona Euroopan unionin puolesta 22 päivänä joulukuuta 1998 antama julkilausuma neuvotteluista biologisia ja toksiiniaseita koskevan yleissopimuksen (BTWC-yleissopimus) pöytäkirjan laatimiseksi, ja (5) olisi niin ikään palautettava mieliin, että biologisia ja toksiiniaseita koskevan yleissopimuksen sopimusvaltioiden neljännen seurantakokouksen loppujulistuksessa päätettiin vahvistaa yleissopimuksen tehoa ja parantaa sen täytäntöönpanoa luomalla oikeudellisesti sitova väline sekä pidettiin myönteisenä kaikille sopimusvaltioille avoimen tilapäisen työryhmän perustamista sellaisen pöytäkirjan neuvottelemista varten, jonka avulla on tarkoitus päästä tähän tavoitteeseen ennen viimeistään vuonna 2001 pidettävän viidennen seurantakokouksen alkua, ON HYVÄKSYNYT SEURAAVAN YHTEISEN KANNAN: 1 artikla Neljännessä seurantakokouksessa tehdyn päätöksen mukaisesti tämän yhteisen kannan tavoitteena on edistää BTWC-yleissopimusta käsittelevässä tiläpäisessä työryhmässä käytävien neuvottelujen päätökseen saattamista oikeudellisesti sitovasta pöytäkirjasta, jolla perustetaan yleissopimusta tehokkaasti vahvistava todentamis- ja täytäntöönpanon valvontajärjestely. Tämän tavoitteen saavuttamiseksi on saatettava päätökseen kaikki toimenpiteet, jotka ovat tarpeen pöytäkirjan hyväksymiseksi vuonna 2000 pidettävässä yleissopimuksen sopimusvaltioiden erityiskokouksessa. 2 artikla Olennaisen tärkeänä pidetään, että tilapäisen työryhmän työlle varataan riittävästi aikaa, mutta myös, että kaikki neuvotteluosapuolet pyrkivät aktiivisesti keskeisten kysymysten ratkaisemiseen. Tämän tavoitteen saavuttamiseksi vuoden 1999 loppuun mennessä tuetaan aktiivisesti tilapäisen työryhmän puheenjohtajan ja puheenjohtajaa avustavan ryhmän työtä. 3 artikla Neuvotteluissa pyritään yhteisymmärrykseen erityisesti seuraavista toimista, jotka ovat sekä keskeisiä että ratkaisevia BTWC-yleissopimuksen noudattamista vahvistavan tehokkaan pöytäkirjan laatimisessa: - ilmoitukset yleissopimuksen soveltamisalaan liittyvistä laitoksista ja toiminnoista, muun muassa jotta avoimuutta saadaan niiden osalta parannettua; - näiden ilmoitusten tehokas jatkokäsittely tekemällä tarkastuskäyntejä satunnaisesti, soveltuvia menetelmiä käyttäen valittuihin laitoksiin, jotta avoimuutta saadaan ilmoitettujen laitosten ja toimintojen osalta parannettua; ilmoitusten tarkkuuden lisääminen; näillä toimilla varmistetaan ilmoitusvelvollisuuden täyttäminen jotta varmistetaan pöytäkirjan edelleen noudattaminen; - selvitysmenettelyjen täydentäminen tarvittaessa paikalla suoritettavin toimin aina, kun sopimusvaltion tekemässä ilmoituksessa havaitaan virhe, epäselvyys tai puute, joka edellyttää tällaista menettelyä; selvitysmenettelyjä noudatetaan myös, jos laitoksesta ei ole tehty ilmoitusta, vaikka se täyttää ilmoituksen tekemisen edellytykset; - määräykset nopeasta ja tehokkaasta tutkinnasta, johon sisältyvät sekä laitosten tarkastukset että kenttätutkinta, kun epäillään, että sopimusvelvoitteita ei ole noudatettu; - kustannustehokkaan ja riippumattoman järjestön perustaminen, jolla on pieni vakituinen henkilökunta ja joka kykenee panemaan tehokkaasti täytäntöön pöytäkirjan määräykset; - määräykset pöytäkirjan 7 artiklaan liittyvistä erityistoimista kansainvälisen yhteistyön ja henkilövaihdon lisäämiseksi bioteknologian alalla; näihin toimiin kuuluu pöytäkirjan täytäntöönpanon tukeminen. 4 artikla Edellä 2 ja 3 artiklassa määriteltyjen tavoitteiden saavuttamista tukevaan toimintaan kuuluvat: - pyrkimys määrittää neuvotteluissa yhteinen kanta tuomalla tarvittaessa työryhmän käsittelyyn erityisiä asiakirjoja ja ehdotuksia, jotka koskevat erityisesti 3 artiklassa eriteltyjä keskeisiä aiheita ja asioita; - puheenjohtajavaltion yhteydenotot sopimuksen osapuolina oleviin valtioihin Euroopan unionista tehdyn sopimuksen 18 artiklan 3 ja 4 kohdassa määrätyin edellytyksin kyseisten valtioiden tuen saamiseksi 1, 2 ja 3 artiklassa esitetyille tavoitteille; - jäsenvaltioiden hallitusten ja teollisuuden välinen yhteydenpito, jota komissio tarvittaessa tukee ja jonka tarkoituksena on edistää asioiden tuntemusta Euroopan teollisuuden edustajien ja tilapäisen työryhmän neuvotteluihin osallistuvien välillä. 5 artikla Jäsenvaltiot edistävät myös edelleen BTWC-yleissopimuksen maailmanlaajuista soveltamista. 6 artikla Tämä yhteinen kanta tulee voimaan päivänä, jona se vahvistetaan. Se korvaa yhteisen kannan 98/197/YUTP. 7 artikla Tämä yhteinen kanta julkaistaan virallisessa lehdessä. Tehty Brysselissä 17 päivänä toukokuuta 1999. Neuvoston puolesta J. FISCHER Puheenjohtaja (1) EYVL L 168, 6.7.1996, s. 3. (2) EYVL L 75, 12.3.1998, s. 2.